Pauinis
Pauinis (port. Rio Pauini) – upė vakarų Brazilijoje, Amazonės valstijoje; Puruso kairysis intakas (Amazonės baseinas). Prasideda retai gyvenamose vietose ties riba su Akrės valstija. Aukštupyje teka į šiaurę, nuo vidurupio pasuka į rytus, sudaro daugybę meandrų, senvagių, protakų. Įteka į Purusą kiek aukščiau Pauinio gyvenvietės. Didžiausi intakai: Muakas, Atukatikinis (dešinieji), Igarape San Visentė (kairysis). Upės baseinas retai gyvenamas. Prie Pauinio įsikūrę Žarakatijos, Destero, Fortalezos, Pinto Rozos, Grande Orjentės, Sera Leoa kaimai.